37. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Β1/416 π.ε. της 3/30 Μαρτ. 1987 (ΦΕΚ Β΄ 151) Καθορισμός γνωστικού αντικειμένου του Τομέα Φαρμακευτικής Χημείας του τμήματος Φαρμακευτικής Πανεπιστημίου Αθηνών. Για τον επανακαθορισμό του γνωστικού αντικειμένου του Τομέα Φαρμακευτικής Χημείας του παρόντος τμήματος βλέπε την αριθ.Β1/386/30 Σεπτ.-27 Οκτ.1999 (ΦΕΚ Β΄1936) απόφ. Υπ. Εθνικής Παιδείας και Θρησκευμάτων (κατωτ.αριθ.99). Έχοντας υπόψη: 1.Τις διατάξεις του άρθρ. 48 (παρ.1,  εδάφ. στ΄)του Νόμ. 1404/1983 (ΦΕΚ 173). 2.Τη γνώμη της Γενικής Συνέλευσης το Τμήματος Φαρμακευτικής του Πανεπιστημίου Αθηνών (έγγραφο 337/15.4.1986) και 3.Την απόφαση του Πρωθυπουργού και του Υπουργού Εθνικής Παιδείας και Θρησκευμάτων Η.1022/1987 με  τίτλο «αρμοδιότητες Υφυπουργών ΥΠΕΠΘ» (ΦΕΚ 84), αποφασίζουμε: Το γνωστικό αντικείμενο του Τομέα Φαρμακευτικής, Χημείας, του Τμήματος Φαρμακευτικής, της Σχολής Επιστημών Υγείας το Πανεπιστημίου Αθηνών, καθορίζεται ως ακολούθως: Τομέας Φαρμακευτικής Χημείας.  Ασχολείται με τη Χημεία των Φαρμακευτικών ουσιών και παρέχει γνώσεις για την κατανόηση του τρόπου που η χημική δομή των φαρμακευτικών ουσιών καθορίζει όλες τις ιδιότητες και παραμέτρους που προσδιορίζον το Φαρμακοποιό. Για τη μελέτη των φαρμακευτικών ουσιών χρησιμοποιούνται οι θεωρητικές, πρακτικές, ποιοτικές και ποσοτικές αρχές της Χημείας. Το περιεχόμενο του Τομέα που παρέχει τις παραπάνω γνώσεις σε θεωρητικό και πρακτικό επίπεδο περιλαμβάνει τα μαθήματα: 1ον. ΦΑΡΜΑΚΕΥΤΙΚΗ ΧΗΜΕΙΑ: Περιλαμβάνει τη Σύνθεση και καθορισμό της χημικής δομής των φαρμακευτικών ουσιών, τις χρήσεις, όπως προκύπτουν από τη Φαρμακολογική έρευνα και τις σχέσεις δομής - χημικών, φυσικών, φυσικοχημικών ιδιοτήτων και δράσης. 2ον.ΦΑΡΜΑΚΕΥΤΙΚΗ ΑΝΑΛΥΣΗ: Περιλαμβάνει τον έλεγχο ταυτότητας, καθαρότητας, περιεκτικότητας και σταθερότητας των φαρμακευτικών ουσιών και φαρμακευτικών προϊοντων.  3ον.ΦΑΡΜΑΚΕΥΤΙΚΗ ΡΑΔΙΟΧΗΜΕΙΑ: Περιλαμβάνει τις θεωρητικές και πρακτικές αρχές που είναι αναγκαίες  για τη Σύνθεση. ΄Ελεγχο και ασφαλή χρήση των επισημασμένων ουσιών και προϊόντων στη Φαρμακευτική και Ιατρική. Σελ. 204,10 (γ) Τεύχος 1373 Σελ. 36 